17.4.2023.
LV
Eiropas Savienības Oficiālais Vēstnesis
L 102/73
18. pants Uzdevumi Mehānisms palīdz Apvienotajai komitejai: a) nodrošināt forumu pastiprinātai un savlaicīgai attiecīgās informācijas apmaiņas koordinēšanai un konsultācijām par turpmākajiem Apvienotās Karalistes un Savienības tiesību aktiem PVN un akcīzes nodokļu jomā, ja tie jo īpaši ietekmē preču tirdzniecību Ziemeļīrijā sakarā ar nozīmīgām izmaiņām, kas paredzētas piemērojamajā tiesiskajā regulējumā, vai lielām grūtībām, kas var rasties, nošķirot režīmu, ko piemēro precēm un pakalpojumiem PVN jomā; b) nodrošināt forumu, lai novērtētu iespējamo ietekmi un sagatavotu a) apakšpunktā minēto tiesību aktu raitu īstenošanu Ziemeļīrijā.
Šajā novērtējumā īpaša uzmanība būtu jāpievērš tam, kā notiek izvairīšanās no nevajadzīga administratīvā sloga un nevajadzīgām izmaksām uzņēmumiem un nodokļu administrācijām; c) nodrošināt forumu, kurā apspriest praktiskas grūtības saistībā ar spēkā esošo Apvienotās Karalistes un Savienības PVN un akcīzes nodokļu jomas tiesību aktu piemērošanu, kas piemērojami saskaņā ar Protokolu; d) pieņemt lēmumus vai ieteikumus saistībā ar Savienības tiesību aktu noteikumiem, kas uzskaitīti Protokola 3. pielikumā, vienlaikus izvairoties no negatīvas ietekmes uz krāpšanas nodokļu jomā riskiem un jebkādiem iespējamiem konkurences izkropļojumiem Savienībā.
Šādi lēmumi un ieteikumi neietekmē PVN un akcīzes nodokļa līmeni, ko uzliek precēm; un e) apspriest un pieņemt jebkādus citus piemērotus pasākumus, kas vajadzīgi, lai risinātu jautājumus, kas izriet no Protokola 8. panta īstenošanas un piemērošanas.
19. pants Darbība 1.
Protokola par Īriju/Ziemeļīriju īstenošanas specializētās komitejas, kura izveidota ar Izstāšanās līguma 165. panta 1. punkta c) apakšpunktu (“specializētā komiteja”), līdzpriekšsēdētāji sasauc īpašas specializētās komitejas sanāksmes, lai vajadzības gadījumā apspriestu PVN un akcīzes nodokli precēm.
Šīs sanāksmes būs pazīstamas kā pastiprinātais koordinācijas mehānisms PVN un akcīzes nodokļa jomā.
Specializētās komitejas līdzpriekšsēdētāji katrs ieceļ vadošo ekspertu PVN un akcīzes nodokļa jomā (“vadošie eksperti”). 2.
Vajadzības gadījumā tiek rīkotas Mehānisma sanāksmes.
Starp mehānisma sanāksmēm vadošie eksperti var neformāli apmainīties viedokļiem un var tikties arī neformāli.
Pēc katras neformālās sanāksmes vadošie eksperti sagatavo protokolu un nosūta to specializētās komitejas un apvienotās konsultatīvās darba grupas, kas izveidota ar Protokola 15. pantu (“apvienotā konsultatīvā darba grupa”), līdzpriekšsēdētājiem. 3.
Vadošie eksperti iesniedz specializētās komitejas līdzpriekšsēdētājiem galīgo ziņojumu, kurā apkopoti konkrētā jautājuma apspriešanas rezultāti un izklāstīti visi ieteiktie pasākumi, tostarp visi jautājumi, par kuriem nevarēja panākt vienošanos. 4.
Vadošie eksperti var uzaicināt trešo personu pārstāvjus vai citus ekspertus runāt par konkrētiem jautājumiem.
Tie paziņos šo ekspertu vārdus specializētās komitejas līdzpriekšsēdētājiem.
Mehānisma sanāksmēs var piedalīties apvienotās konsultatīvās darba grupas līdzpriekšsēdētāji.
Apvienotās konsultatīvās darba grupas līdzpriekšsēdētāji var informēt vadošos ekspertus par plānotajiem Savienības tiesību aktiem un citiem jautājumiem, kas saistīti ar PVN un akcīzes nodokli precēm. 5.
Apvienotās komitejas un specializēto komiteju reglamentu, kas izklāstīts Izstāšanās līguma VIII pielikumā, Mehānismam piemēro mutatis mutandis, ja vien šajā lēmumā nav paredzēts citādi.